**Töövõtuleping nr**

Jõgeval, digitaalallkirja andmise kuupäeval

**Enveko OÜ**, registrikood 10320390, keda esindab juhatuse liige Argo Annuk (edaspidi tellija) ja

**………………….**, registrikood ………………, keda esindab juhatuse liige ………………… (edaspidi töövõtja), edaspidi koos pooled ja eraldi pool, sõlmisid käesoleva töövõtulepingu (edaspidi leping) alljärgnevatel tingimustel:

**1. Lepingu objekt ja dokumendid**

1.1. Lepingu objektiks on kruusateede kulumiskihi uuendamine Jõgeva valla kohalikel teedel.

1.2. Kulumiskohti uuendada keskmiselt 15 tonni/km kohta.

1.2. Lepingu dokumendid koosnevad käesolevast lepingust ja lepingu lisast. Lepingule on selle sõlmimise hetkel lisatud töövõtja poolt tellijale esitatud kirjalik hinnapakkumus (Lisa 1)

hanke dokumendid (Lisa 2)

1.3. Lepingule võib vajadusel lisada dokumente ja protokolle, mis on lepingu lahutamatud osad.

**2. Lepingu kehtivus**

Käesolev leping jõustub allakirjutamise hetkest ja kehtib kõigi käesoleva lepinguga võetud kohustuste nõuetekohase täitmiseni tellija ja töövõtja poolt. Lepingu täitmise tähtajaks on 31. detsember 2025.

**3. Töövõtja kohustused ja õigused**

3.1. Töövõtja kohustub teostama lepingu punktis 1 nimetatud tööd selliselt, et lepingu objektiks olevatel teedel on tagatud kruusateede seisunditase.

3.2. Töövõtja kohustub ja tagab tööde teostamisel ning korraldamisel vajaliku kvalifikatsiooniga tööjõu kasutamise. Töövõtjal on õigus kasutada alltöövõtjaid, kellega arveldab töövõtja. Töövõtja kooskõlastab tellijaga alltöövõtjad.

3.3. Töövõtja kohustub teostama tööd selliselt, et ei rikuta teedele paigaldatud liiklusmärke jm. tähistusi ning et oleks tagatud töömaal ja selle ümbruses olevate inimeste, hoonete ja tehnika ning muu sarnase ohutus.

3.4. Töövõtjal on õigus taotleda lepingu muutmist või lõpetamist asjaolude ilmnemisel, mis takistavad lepingu nõuetekohast täitmist.

3.5. Töövõtja kohustub viivitamatult informeerima tellijat lepingu täitmise käigus tekkinud probleemidest.

3.6. Töövõtjal on õigus saada tellijalt töö tegemise eest tasu vastavalt lepingu tingimustele.

3.7. Töövõtja kohustub teostama tööd tellijaga kokkulepitud mahus.

**4. Tellija kohustused ja õigused**

4.1. Tellija kohustub finantseerima töövõtjat õigeaegselt lepingus kokkulepitud ulatuses ja tingimustel.

4.2. Tellijal on õigus katkestada lepinguliste tööde teostamine kui selgub nende edasise täitmise ebaotstarbekus.

4.3. Tellijal on õigus kasutada õiguskaitsevahendeid (sh taganeda lepingust), kui töövõtja ei pea kinni lepingus, selle lisades või muude lepingu juurde kuuluvates dokumentides sätestatud tähtaegadest, samuti kui töövõtja ei täida või täidab mittevastavalt muid endale lepinguga võetud kohustusi.

**5. Lepingu hind. Tasumise kord**

5.1. Lepinguliste tööde maksumus ilma käibemaksuta on:

5.1.1. Kruusateede kulumiskihi uuendamine purustatud kruusa fraktsiooniga 0/16 - ………… eurot/tonn, millele lisandub käibemaks;

5.1.2. Kruusateede kulumiskihi uuendamine purustatud kruusa fraktsiooniga 0/31,5 - ………. eurot/tonn, millele lisandub käibemaks;

5.1.3. Kruusateede profileerimine……… eurot/km, millele lisandub käibemaks;

5.1.4. Tellija tellib vajadusel teepeenra maha lõikamise …………eurot/tund, millele lisandub käibemaks.

5.2. Teostatud tööde eest tasumine toimub vastavalt töövõtja poolt esitatud ning tellija poolt aktsepteeritud tööde teostamist kajastavale aktile ja arvele.

5.3. Tellija tasub töövõtjale kinnitatud arve alusel teostatud tööde eest 21 (kahekümne ühe) päeva jooksul alates arve kättesaamisest. Arve tuleb esitada e-arvena arvekeskusesse ja digitaalselt allkirjastatud akt (lisada kirjale arve number ja kuupäev) saata e-post enveko@enveko.ee

**6. Lepingu muutmine, lõpetamine ja vastutus lepingu rikkumise eest**

6.1. Lepingut võib täiendada ja muuta vaid kirjaliku kokkuleppega, mis vormistatakse lepingu lisana. Kirjaliku vormi järgimata jätmisel on lepingu muudatus tühine.

6.2. Pool, kes soovib lepingut muuta, esitab vastava ettepaneku teisele poolele kirjalikult. Teine pool on kohustatud kirjalikult vastama ettepanekule kolme (3) tööpäeva jooksul. Muutmise ettepanekust keeldumise korral tuleb seda kirjalikult põhjendada.

6.3. Pooltel ei ole õigus taotleda lepingu muudatusi, mille on kaasa toonud poole enda kohustuste mittetäitmine.

6.4. Pooled täidavad omapoolseid kohustusi nõuetekohaselt, mõistlikult, heas usus, järgides vajalikku hoolsust ning arvestades tavasid ja praktikat.

6.5. Töövõtja vastutab lepingu rikkumise eest, kui ei ole järgitud esitatud tehnilise kirjelduse nõudeid.

6.6. Lepinguga võetud kohustuste täitmata jätmise eest või mittenõuetekohase täitmise eest vastutavad pooled lepinguga ja Eesti Vabariigis kehtivate seadustega kehtestatud ulatuses ja korras.

6.7. Tellijal on õigus leping ennetähtaegselt üles öelda ja nõuda kahjude hüvitamist, kui töövõtja ei täida või rikub lepinguga võetud kohustusi, vaatamata korduvatele kirjalikele meeldetuletustele.

6.8. Kui tellija ei tasu makseid kooskõlas lepinguga, on töövõtjal õigus nõuda ja tellijal kohustus tasuda viivist 0,1% tasumisele kuuluvalt summalt iga tasumisega viivitatud kalendripäeva eest kuni võlgnevuse likvideerimiseni.

6.9. Pool teatab teisele poolele lepingu rikkumisest kolme (3) tööpäeva jooksul arvates päevast, mil sai teada või pidi teada saama lepingu rikkumisest.

**7. Teated**

7.1. Lepinguga seotud teated, kaasa arvatud lepingu rikkumisest teatamine, peavad olema esitatud lepingus märgitud poole või tema kontaktisiku aadressil kirjalikku taasesitamist võimaldavas vormis, välja arvatud juhtudel, kui teade on informatiivse iseloomuga, mis ei loo ega too kaasa õiguslikke tagajärgi.

7.2. Informatiivset teadet võib esitada vahetult telefoni teel.

**8. Lõppsätted**

8.1. Lepinguga reguleerimata küsimustes juhinduvad pooled Eesti Vabariigis kehtivatest õigusaktidest.

8.2. Lepingust tulenevad vaidlused lahendatakse eelkõige vastastikusel mõistmisel põhinevate ja avalikke huve arvestavate läbirääkimiste teel. Kui mõistliku aja jooksul kokkuleppele ei jõuta, lahendatakse vaidlus Tartu Maakohtu Jõgeva kohtumajas.

8.3. Leping on sõlmitud digitaalselt, sõlmimise kuupäevaks on hilisema allkirja andmise kuupäev.

**9. Poolte rekvisiidid ja allkirjad**

**Tellija: Töövõtja:**

Enveko OÜ

registrikood 10320390 registrikood

Kuremaa tee 32, Laiuse alevik

Jõgeva vald, 48443

tel 5383 8993 tel

e-post: argo@enveko.ee e-post:

**Tellija kontaktisik: Töövõtja kontaktisik:**

Janis Käär

tel 5306 2020 tel

janis.kaar@jogeva.ee e-post

(allkirjastatud digitaalselt) (allkirjastatud digitaalselt)

Argo Annuk

juhatuse liige juhatuse liige